<b>או יאמר ועצום ממנו ממש.</b> כי הם עצומים ממנו ית', כדאמרו רז"ל <small>(מו"ק טז:)</small> אמר הקב"ה אני מושל בכל ומי מושל בי הצדיק שנאמר <small>(ש"ב כג ג)</small> צדיק מושל יראת אלוקים שאני גוזר גזירה והצדיק מבטלה ובודאי עיקר כחם ועוצם ידם בעבור שהם דבקים במצותיו ותורותיו ינצורו, ע"כ הבה נתחכמה לו ליתן ריוח בין הדבקים כי ע"י שנעשה אותם רעים וחטאים לה' סר כחם, כמו שפרשו המפרשים בפסוק וירעו אותנו המצרים ויענונו <small>(דברים כו ו)</small> כי הל"ל וירעו לנו המצרים אלא נקט אותנו לומר שהמצרים עשו אותנו רעים וחטאים לה' וע"י זה ויענונו.  